Hilppa Pennanen **Raportti**

15.5.2025

Websivuston kehittäminen ND00CC04-3003

Laurea-ammattikorkeakoulu Outi Grotenfelt

Nettisivuni aiheeksi valikoitui hääsivu, sillä olen puolisoni kanssa menossa naimisiin ensi vuoden helmikuussa ja tuntui hauskalta ajatukselta pohtia, saisinko itse tehtyä sivut. Samalla jouduin jo pohtimaan minkälaisia asioita sivustolla todennäköisesti pitäisi olla, jotta se antaisi tarpeeksi informaatiota vieraille. Eli pyrin saamaan hyötyä sivuston tekemisestä, vaikka en sitä loppujen lopuksi käyttäisikään.

Koska aiheena oli hääsivut, päädyin käyttämään ja muokkaamaan bootstrap -pohjaa, sillä en kokenut sivun teeman kannalta olevan välttämättä hyvä, että vieras joutuisi hyppimään eri sivujen välillä, vaan tässä tapauksessa on kyse yksittäisestä sivusta, jonka eri osioihin pääsee käsiksi navigaatiolinkeillä tai sivustoa rullaamalla. Osiot on jaoteltu laatikoihin (containers).

Sivustoa stailatessa käytin hyväkseni sekä bootstrapin omiin valikoimiin kuuluvia glyphiconeja ja omia valokuviani. En tahtonut käyttää musiikkia tai videoita, jotta sivusto ei hidastuisi liikaa.

En itsenäisesti käyttänyt Javascriptia, tai muutakaan erikoista ohjelmointikieltä, vaan muokkasin bootstrapin pohjaa pelkällä html- ja css-osaamisellani. Sen sijaan tein aika paljon muutoksia bootstrapin pohjaan, jotta sain tietyt toiminnot, jotka sivulle halusin. Jotta sain sivulle toimivat kartat, jouduin opettelemaan niiden upottamista sivustolle niin, että ne vielä toimivat. Tämän lisäksi muokkasin pohjan alkuperäistä form -kyselyä siitä että se kysyi kävijän omaa sähköpostia siihen, että se kysyy henkilöiden erikoisruokavalioista ja lähettää vastauksen meille sähköpostiin. Jouduin myös opettelemaan erikseen kuinka saan muokattua logon ja navbarin käyttäytymistä eri näyttökoon mukaisesti, sillä visuaalisuuden vuoksi tahdoin vaihtaa sen paikkaa eri näyttöjen mukaisesti.

Kuva, joka sisältää kohteen teksti, kuvakaappaus, ohjelmisto, Verkkosivusto

Tekoälyn generoima sisältö voi olla virheellistä.

Kuva 1: HTML validaatio.

Koska tein sivuston pelkästään bootstrapilla, css-osio on samassa HTML-tiedostossa kohdassa <style></style>, en validoinut tiedostoani enää erikseen css -validaattorilla siinä uskossa ettei se toimisi. HTML -validaatio antoi minulle muutamia korjattavia tehtäviä alkuun, mutta sain ne helposti korjattua.

**Arviointikriteereistä:**

**Responsiivisuus (4p)**: olen testannut sivun toimintaa PC:llä käyttäen Google Chromea ja Microsoft Edgeä. Tämän lisäksi olen testannut sivua myös tablettia ja puhelinta käyttäen ja olen myös muuttanut näytön kokoa tietokonetta käyttäen. Sivusto toimii ja skaalautuu odotetun ja halutun mukaisesti.

**Toiminnot (3-4p):** olen lisännyt sivulle logon, jonka tein canvalla, sekä formin, joka todellisuudessa toimii. Se kysyy kävijältä ruokarajotteista ja ohjaa lähettämään sähköpostin. Olisin voinut tehdä myös google form -tyylisen kyselyn, mutta päädyin sähköpostiin yksinkertaisuuden vuoksi, sillä asiaa ei ole opiskelumateriaaleissa käsitelty. Varsinaista diaesitystä ei ole, mutta sivustolla on karuselli, joka kertoo tärkeistä yhteystiedoista ja useita kuvia. Näiden lisäksi sivustolta löytyy useita liikkuvia kuvakkeita (glyphicons) ja värit on valittu häiden teemavärien mukaisesti. Tiedän että häihin osallistuvista kenelläkään ei ole puna-vihreävärisokeutta, mutta tästä huolimatta olen pyrkinyt pitämään huolta siitä, että kontrastia on riittävästi pohjien ja tekstien välillä ja että fonttikoko on riittävän suurta luettavaksi.

**Visuaalisuus (3):** Sivusto on mielestäni saavutettava ja sitä laadittaessa olen kiinnittänyt huomiota värisävyjen kontrasteihin. Olen varmistanut että painikkeet sivustolla toimivat ja ohjaavat oikeaan paikkaan sivustolla, google maps- upotteet toimivat ja että kuvissa on myös alt -tekstit.

**Sisältö (4):** Sivustolla on melko perinteistä asiaa, mitä nyt saattaisi hääsivustolta toivoa. Sivulle on tarkoituksella laitettu väärä päivämäärä ja kaikki yhteystiedot ovat keksittyjä. Jos tahtoisin todellisuudessa tätä sivustoa käyttää hääsivuna, tahtoisin sen ehkä sisältävän jonkinlaisen pääsykoodin tai vastaavan, jotta kaikki maailman tallaajat eivät pääsisi sitä halutessaan katselemaan.

**Sivuston navigointi (2):** Sivulta toiselle ei pääse, koska muita sivuja ei ole, ohjeistuksesi mukaisesti. Sivun sisällä pääsee liikkumaan navigointikentän avulla, joka kulkee näytön yläreunassa mukana käyttäjän liikkuessa sivulla alaspäin. Tämän lisäksi sivun yläreunaan pääsee takaisin logosta painamalla, tai sivun alareunassa olevasta nuolesta.

**Yleisilme (2):** Pyrin pitämään sivuston ilmeen melko yksinkertaisen kauniina ja mielestäni siinä onnistuin. Kysyin myös puolisoni mielipidettä sivusta ja hän totesi, että sivusto on erittäin miellyttävän näköinen. Pidän itse asiassa erityisen paljon sivuston ulkonäöstä puhelimella käytettäessä, mutta muutoinkin onnistuin korjaamaan monia haasteita erilaisten asetteluongelmien kanssa ja olen ylpeä sivun tämänhetkisestä ulkonäöstä.

**Julkaisu (2):** Sivu on julkaistu Githubiin osoitteeseen [*https://pennahi.github.io/08/*](https://pennahi.github.io/08/)

**Raportti (0,75)** En tosiaan validoinut css -osuutta erikseen, en tiedä olisiko pitänyt. Raportti on mielestäni tarpeeksi laaja ja selkeä.

**Yhteensä pisteitä tulisi mielestäni saada 20,75**